9. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 95477/7352 της 24 Μαΐου/11 Ιουν. 1960 (ΦΕΚ Β΄  262) Περί καθορισμού του τύπου του Κρατικού Σήματος δι’ άπαντα τα εξαγόμενα γεωργικά προϊόντα. Έχοντες υπ’ όψει: το άρθρ. 12 παρ. 3 του Νόμ. 3999/1959 «περί ελέγχου του εξαγωγικού εμπορίου και άλλων τινών διατάξεων» και 2)το άρθρ. 19 παρ. 8 και 9 του Νόμ. 4035/1960 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινων διατάξεων», αποφασίζομεν: 1.Καθορίζομεν ως τύπον του Κρατικού Σήματος την εικονιζομένην εν τω επισυναπτομένω τη παρούση φύλλω παράστασιν, δι’ άπαντα τα εξαγόμενα γεωργικά προϊόντα τα υποκείμενα εις ποιοτικόν έλεγχον βάσει των ισχυόντων Β.Δ/των των εκδοθέντων δυνάμει των Νόμων α)5603/1932 ως ετροποποιήθη και συνεπληρώθη δια του Νόμ. 3806/1933, β)2167/1952 ως ετροποποιήθη και συνεπληρώθη δια του Νόμ. 2584/1953 και γ)Α.Ν. 1490/1938, ήτοι: δια τας νωπάς σταφυλάς, λοιπάς νωπάς οπώρας και λαχανικά, χαρούπια, χαρουπάλευρα, κάστανα, βρωσίμους ελαίας, ξηρά σύκα-συκοπάστας και σταφίδας σουλτανίνας, ως και τα υπαχθησόμενα εις τον ποιοτικόν έλεγχον γεωργικά προϊόντα δι’ εκδοθησομένων Β.Δ/των εις εκτέλεσιν των Νόμ. 3999/1959 και 4035/1960. Το εν λόγω Κρατικόν Σήμα δέον να επιτίθεται απαραιτήτως εις άπαντα τα κιβώτια ή άλλα μέσα συσκευασίας των ως άνω προϊόντων προς πιστοποίησιν της προελεύσεως και της δι’ εξαγωγήν καταλληλότητος αυτών. Η επίθεσις του Κρατικού Σήματος επί των μέσων συσκευασίας γίνεται α)δια πυρογραφίας, ή δι’ ετικεττών καλώς προσκεκολλημένων προκειμένου περί ξυλοκιβωτίων, β) δι’ ανεξιτήλου μελάνης, ή δι’ ετικεττών καλώς προσκεκολλημένων, προκειμένου περί χαρτονοκιβωτίων, γ)προκειμένου περί σάκκων, δι’ ετικεττών προσδενομένων επί του ανωτέρου μέρους των σάκκων κατά την ραφήν των, δ)προκειμένου περί βαρελίων, δια πυρογραφίας ή δι’ ανεξιτήλου ελαιοβαφής ή δι’ επιτιθεμένων (καρφουμένων) επί των βαρελίων μεταλλίνων ετικεττών και, ε) προκειμένου περί δοχείων, δια λιθογραφίας ή δια χαρτίνων ετικεττών καλώς προσκεκολλημένων. 2.Ορίζομεν την δαπάνην εφαρμογής Κρατικού Σήματος επί των ως άνω εξαγομένων και υποκειμένων εις ποιοτικόν έλεγχον προϊόντων ως κάτωθι: α)Δια την σταφίδα Σουλτανίνα εις 1/2°/ οο. β)Δια τα ξηρά σύκα και συκόπασταν εις 1 ο / οο και γ)Δι’ άπαντα τα λοιπά προϊόντα εις 2 ο / οο, επί της αξίας του εξαγομένου εμπορεύματος, της αναγραφομένης εις το σχετικόν τιμολόγιον ή τα λοιπά φορτωτικά έγγραφα, ήτοι επί της τιμολογιακής αξίας τούτου F.O.B. Η ισχύς της παρούσης άρχεται μετά δέκα πέντε ημέρας από της δημοσιεύσεώς της εις την Εφημερίδα της Κυβερνήσεως, καταργουμένων από της ημερομηνίας ταύτης, των μέχρι τούδε εκδοθεισών σχετικών αποφάσεων. Η παρούσα δημοσιευθήτω δια της Εφημερίδος της Κυβερνήσεως. 